CIG BBVA: Máis de 5.000 persoas berran en Madrid polo dereito a dedicir e contra as políticas antisociais
Máis de 5.000 persoas berran en Madrid polo dereito a dedicir e contra as políticas antisociais
Arredor de 6.000 persoas —entre as que participaron uns 1.500 delegados e delegadas da CIG— manifestáronse polas rúas de Madrid na mobilización convocada polas organizacións sindicais nacionalistas vascas ELA, LAB, STEE-EILAS, EHNE, HIRU, a catalá Intersindical-CSC, a canaria IC, ademáis da CIG, baixo o lema «Polo dereito a decidir as nosas condicións laborais e sociais».
Éstas organizacións veñen demostrando que están decididas a mobilizarse en defensa da «dignidade e dos dereitos dos traballadores e traballadoras», como xa fixeron na pasada folga xeral do 27 de xaneiro, contra a reforma das pensións.
Imaxe tirada dende a rúa Agustín de Betherncourt cara o Ps. da Castellana. Foto: (CC) SusoPb
Non todo o sindicalismo actuante no estado español está domesticado e ao servizo do poder
Os secretarios xerais da CIG, ELA e LAB, que falaron ao final do manifestación, foron especialmente críticos con CC.OO e UGT, aos que acusaron de asinar unha reforma, a das pensións, amparándose no chamado "Pacto Social", que supón, segundo explicou o noso secretario xeral Suso Seixo, unha «traizón aos intereses da clase traballadora», porque favorece ao neoliberalismo e persegue, ademais a «desmobilización», nun momento no que sería necesario xusto o contrario «se queremos parar estas políticas tan agresivas contra os intereses da maioría social», dixo, lembrando que «non todo o sindicalismo actuante no estado español está domesticado e ao servizo do poder».
Tedes máis información e imaxes no xornal dixital Avantar.
Estas a ler... "Máis de 5.000 persoas berran en Madrid polo dereito a dedicir e contra as políticas antisociais".
Etiquetas: CC.OO , convenio-galego , CSC , EHNE , EILAS , ELA , HIRU , IC , LAB , Madrid , manifestación , mobilización , pensións , reforma-laboral , UGT
Publicado o 6 de abril de 2011